text: 76-årig forbrændt ved bilbrand
  19 december 2013 kl. 10.54
  En 76-årig mand blev forbrændt ved en bilbrand syd for Ribe torsdag formiddag. Han er fløjet med helikopter til Rigshospitalet, oplyser vagtchefen.
  Bilen holdt i en indkørsel.
  - En forbipasserende opdager, at der står en bil i en indkørsel og brænder, og at der løber en mand rundt på stedet. Det viser sig, at der også har været ild i ham, siger vagtchef ved Syd- og Sønderjyllands Politi til bt.dk.
  Manden har ikke kunnet afhøres, og politiet kender endnu ikke årsagen til branden.
  Bilen udbrændte totalt, men heldigvis bredte den sig ikke til huset ved siden af.
  